laion/Wikipedia-Exotic huggingface dataset:
טוקוס

טוקוס (שם מדעי: Tockus) הוא סוג של עופות טרופיים ממשפחת הקלאוניים. הם חיים באפריקה שמדרום לסהרה ביערות גשם או סוואנות. גודלם כ- 30 - 50 ס"מ, צבעם של רוב המינים שחור ולבן והם מאופיינים במקור גדול, מעוקל, אדום או צהוב. טוקוס מנומר אפריקני (Tockus alboterminatus) טוקוס בארדפילד (Tockus bradfieldi) טוקוס אפריקני עקוד (Tockus fasciatus) טוקוס המפריך (Tockus hemprichii) Tockus pallidirostris טוקוס אפור אפריקני (Tockus nasutus) טוקוס מונטיירו (Tockus monteiri) טוקוס אדום-מקור צפוני (Tockus erythrorhynchus) טוקוס אדום-מקור מערבי (Tockus kempi) טוקוס אדום-מקור טנזני (Tockus ruahae) טוקוס אדום-מקור דרומי (Tockus rufirostris) טוקוס אדום-מקור דמארה (Tockus damarensis) טוקוס צהוב מקור דרומי (Tockus leucomelas) טוקוס נקוד (Tockus flavirostris) טוקוס פון דר דקן (Tockus deckeni) טוקוס ג'קסון (Tockus jacksoni) טוקוס שחור גמדי (Tockus hartlaubi) טוקוס אדום-מקור גמדי (Tockus camurus) בעבר המין היחידי קלאו לבן ציצה שמכונה לעיתים "טוקוס", היה שייך לסוג זה. כמה מיונים גם משייכים מינים מסוימים לסוג Lophoceros. טוקוס אדום-מקור - שם לא-טקסונומי לחמישה מינים מהסוג מדיה וקבצים בנושא טוקוס בוויקישיתוף טוקוס, באתר ITIS (באנגלית) טוקוס, באתר NCBI (באנגלית) טוקוס, באתר Animal Diversity Web (באנגלית) טוקוס, באתר GBIF (באנגלית)
הורמון אדרנוקורטיקוטרופי

הורמון אדרנוקורטיקוטרופי (ACTH - adrenocorticotropic hormone), המכונה גם הורמון הדחק, הוא פפטיד המופרש מההיפופיזה הקדמית, ומשפיע על בלוטת יותרת הכליה ועל הפרשת הורמונים קורטיקוסטרואידיים המעכבים בין היתר את מערכת החיסון. זהו הורמון טרופי. ה-ACTH הוא אחד מההורמונים בפעולת המערכת הסימפתטית. במצב חירום (עקה או הלם) הגוף מפריש את ה-ACTH אל מחזור הדם, והוא משפיע על בלוטת יותרת הכליה וגורם להפרשת אדרנלין, קורטיזול ונוראדרנלין (שהוא מוליך עצבי). לאחר הפרשת ההורמון מופיעים סימני פעילות סימפתטית: הרחבת אישונים הרחבת סימפונות הגברת ייצור גורמי קרישה הגברת תפוקת הלב (ועלייה בלחץ הדם) האטת תהליך העיכול הפחתת תפקוד הכליות חרדה הורמון ה-ACTH שימושי במצבי לחץ, כשיש צורך בהפניית המשאבים לצרכים דחופים יותר, ולכן מעוכבים תהליכים לא דחופים כמו עיכול או ייצור שתן, כחלק מתגובת הילחם או ברח. בנוסף הורמון זה פעיל נגד תסמונת וסט, הפרעה אפילפטית נדירה בתינוקות. בזמן עליית רמת ה-ACTH בגוף רמת הסוכר בדם עולה בנוסף לפעילות הסימפתטית. ה-ACTH יכול לגרום אף להרעלה בגוף (כמו כל חומר) אם נמצא בכמות גדולה מהרגיל. היפואדרנליזם מחלת אדיסון תסמונת נלסון הערך "הורמון אדרנוקורטיקוטרופי", באתר ויקירפואה הורמון אדרנוקורטיקוטרופי, באתר אנציקלופדיה בריטניקה (באנגלית) ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אם היינו

אם היינו הוא אלבום הסולו התשיעי של הזמר הישראלי גידי גוב, שיצא בשנת 2015. האלבום "אם היינו" יצא עשר שנים לאחר צאת אלבום הסולו האחרון של גוב, "בקצה ההר". בשנים אלו הוציא גוב אלבום אוסף בשם "שלל שיריו", הוציא מחדש את אלבום הבכורה שלו, "תקליט ראשון", הופיע בסיבוב האיחוד המצליח של להקת "כוורת" והקליט מספר שירים במסגרות שונות, אך נמנע מלהתחייב על צאת אלבום חדש. גוב נימק את ההפסקה הארוכה בקושי למצוא שירים מתאימים ובעומס של עיסוקיו כזמר וכמנחה טלוויזיה. הקלטת האלבום נעשתה לבסוף בעידודם של ערן ויץ ויובל שפריר, חברי להקתו הקבועה של גוב שהפיקו את האלבום ועיבדו מוזיקלית את השירים שבו. במאי 2015 יצא הסינגל הראשון מתוך האלבום, "אם היינו", שהתקבל בתגובות אוהדות; לאחריו יצאו הסינגלים "ארץ תכלת לבנה" ו"יום אחד בשמש" ו"אני אומר מילה". האלבום המלא יצא באוגוסט 2015, והתקבל בביקורות חיוביות על ידי המבקרים, ששיבחו את איכות השירים, ההפקה המוזיקלית ושירתו של גוב, אך לא הצליח מסחרית. רבות מהביקורות לאלבום ציינו את פטירת אשתו של גוב ענת, כשלוש שנים לפני צאת האלבום, וגוב עצמו ציין כי האובדן עמד ברקע הבחירה בשירים. בניגוד לאלבומיו הקודמים של גוב, אין באלבום זה נוכחות משמעותית לשיריו של מוזיקאי יחיד כלשהו. במקום זאת קובצו השירים ממספר רב של כותבים ומלחינים, בהם המשוררים נתן אלתרמן, חיים גורי, נתן זך ודורי מנור, המוזיקאית רונה קינן שמנגנת עם גוב בהופעותיו מאז 2009 ואחרים. כמו כן, גוב ביצע באלבום גרסת כיסוי לשירו של יוני רכטר למילותיו של מירון ח. איזקסון, "אדם מביא" (השיר יצא במקור בביצוע של רכטר באלבום "סימנים" משנת 2004, שהוקדש לשירי איזקסון). גל אוחובסקי, ‏התעלומה של המוזיקה הישראלית - איך גידי גוב נשאר מקסים?, באתר ‏מאקו‏, 26 באוגוסט 2015 שי להב, החדש של גידי גוב: כמו שקיעה נוגה, באתר ynet, 31 באוגוסט 2015 בן שלו, היופי והמגבלות נאבקים זה בזה באלבום החדש של גידי גוב, באתר הארץ, 4 בספטמבר 2015 ערן איצקוביץ', אגדה מהלכת: גידי גוב לא מפסיק לרגש, באתר nrg‏, 10 בספטמבר 2015 יואב קוטנר, ‏ריאיון עם גידי גוב לרגל צאת האלבום "אם היינו", באתר iCast‏, גלי צה"ל, 13 בספטמבר 2015 נדב מנוחין‏, גידי גוב אישי ולא אישי, באתר וואלה, 13 באוקטובר 2015 בן שלו, גידי גוב חוזר עם שיר מינורי ומוצלח, באתר הארץ, 31 במאי 2015 ערן איצקוביץ', אגדה מהלכת: גידי גוב לא מפסיק לרגש, באתר nrg‏, 10 בספטמבר 2015 עמי פרידמן, "כל מה שקורה לך מעצב את הבחירה בשירים", באתר ynet, 16 באוגוסט 2015
בית הילדות של ג'ורג' ווקר בוש

בית הילדות של ג'ורג' ווקר בוש (באנגלית: George W. Bush Childhood Home) הוא מבנה היסטורי אשר שימש בשנות ה-50 של המאה ה-20 כביתה הפרטי של משפחת בוש. בבית גרו מי שיהיה לימים נשיא ארצות הברית ה-41 ג'ורג' הרברט ווקר בוש ורעייתו ברברה בוש, ובניהם ג'ורג' ווקר בוש (לימים נשיא ארצות הברית ה-43) וג'ב בוש (לימים מושל פלורידה). הבית ממקום בעיר מידלנד שבמערב טקסס, ובשנת 2004 צורף לרשימת המרשם הלאומי של מקומות היסטוריים. הבית הוא בית צמוד קרקע פרברי אמריקני טיפוסי. הוא נבנה בשנת 1940 וגודלו הוא כ-130 מטר רבוע. בראשית שנות ה-50 עברה משפחת בוש לטקסס לצורך עסקי האב, ולצורך כך ב-7 בנובמבר 1951 רכשה את הבית. בחמש השנים הבאות המשפחה התגוררה בבית זה. באותן השנים חיו במקום אב המשפחה ג'ורג' בוש ורעייתו ברברה (אז הם היו באמצע שנות ה-20 לחייהם), ובניהם ג'ורג', פאולין וג'ון. בשנת 1955 המשפחה עזבה את המקום ומכרה אותו. בשנת 2001 הבית נרכש מבעליו על ידי הממשלה בעלות של 100,000 דולר, והבית התווסף לרשימת האתרים הלאומיים ההיסטוריים של ארצות הברית. במקום הושקעו מיליון דולר בעבודות שיפוץ, שימור, תיעוד ומחקר, שנועדו להחזיר את תכולת הבית לתצורתו המקורית בשנות ה-50, עת חיה בו משפחת בוש. המקום הוסב למוזיאון ונפתחו לצידו מרכז מבקרים וחנות מזכרות. לבסוף, המקום נחנך ונפתח לציבור ב-11 באפריל 2006, בטקס בהשתתפות הנשיא המכהן ג'ורג' ווקר בוש ובני משפחתו. מאז פתיחתו לציבור, ביקרו במוזיאון 25,000 מבקרים מכל אחת מחמישים מדינות ארצות הברית וכן מ-40 מדינות זרות. המשימה הרשמית של המוזיאון היא להציג את "ההיסטוריה של אחת המשפחות הגדולות של אמריקה על ידי סיפור סיפורה של משפחת בוש והילדות של ג'ורג' בוש במידלנד, ועל ידי ציון חייהם של שני נשיאים, שני מושלים ושתי גברות ראשונות". חזית הבית המטבח הסלון הקמין אתר האינטרנט הרשמי של בית הילדות של ג'ורג' ווקר בוש בית הילדות של ג'ורג' ווקר בוש באתר שירות הפארקים הלאומיים של ארצות הברית "George W. Bush Childhood Home", National Park Service "Project Highlights", The George W. Bush Childhood Home "Home Page", The George W. Bush Childhood Home
ג'ונתן טרופר

ג'ונתן טרופר (באנגלית: Jonathan Tropper; נולד ב-19 בפברואר 1970) הוא סופר, תסריטאי ומפיק קולנוע יהודי-אמריקאי וחבר סגל חיצוני במכללת מנהטנוויל. טרופר נולד בעיר ניו יורק. הוא למד תואר ראשון בשפה אנגלית ותואר שני בכתיבה יוצרת באוניברסיטת ניו יורק. לאחר מכן הוא ניהל חברה במנהטן שייצרה מתקני תצוגה לחברות תכשיטים במשך שמונה שנים. הוא כתב בלילות ובסופי השבוע, וכך פרסם בסופו של דבר את הרומן הראשון שלו, Plan B, שמשך את תשומת לבו של סוכן, מה שאיפשר לו בסופו של דבר לעזוב את עבודתו לעסוק בכתיבה במשרה מלאה. ארבעה מספריו הוצאו למכירה פומבית בפחות משבוע לאחר פרסומם (ספר ג'ו, איך לדבר עם אלמן, Everything Changes ומכאן אני ממשיך). הנושאים של ספריו בדרך כלל נובעים מהחוויות האישיות של: הם עוסקים בנושאים כמו חיי רווקות, התבגרות, חתונה, חיי נישואין, גירושין והחיים בפרברים. עיר הולדתו, ניו רושל במחוז ווסטצ'סטר במדינת ניו יורק, היא מקור עיקרי להשראה עבורו ביצירת הדמויות והרקע בספריו. "באיך לדבר עם אלמן" היה בחירת "התוכנית של ריצ'רד וג'ודי" בשנת 2007 באנגליה. ספרו, "Everything Changes" נבחר ב Booksense selection. שלושה מספריו של טרופר מעובדים לסרטי קולנוע. טרופר היה כותב-שותף לעיבוד הקולנועי של "ספר ג'ו" יחד עם אד בארנס, שיביים את הסרט.  מכאן אני ממשיך פורסם באוגוסט 2009 והיה אחד מרבי המכר של הניו יורק טיימס.[דרוש מקור] בשנת 2014 הספר עובד לסרט בעל אותו השם. הרומן האחרון של טרופר, רק עוד דבר אחד, פורסם באוגוסט 2012.  טרופר, יחד עם דייוויד שיקלר, יצר את סדרת הטלוויזיה "באנשי", שהוקרנה לראשונה בינואר בערוץ סינמקס. טרופר משמש כמפיק בפועל של הסדרה. בשנת 2021 לקח חלק בכתיבת התסריט לסרט "The Adam Project" בבימויו של שון לוי ובכיכובו של ראיין ריינולדס, אשר יעלה לפלטפורמות של נטפליקס במהלך 2022. טרופר נשוי ויש לו ארבעה ילדים, המשפחה מתגוררת בניו יורק. 2000 – Plan B 2004 - ספר ג'ו (יצא לאור בעברית בהוצאת מעריב) 2005 – Everything Changes  2007 – איך לדבר עם אלמן (יצא לאור בעברית בהוצאת כנרת) 2009 – מכאן אני ממשיך (יצא לאור בעברית בהוצאת כנרת) 2012 - רק עוד דבר אחד (יצא לאור בעברית בהוצאת כנרת) מדיה וקבצים בנושא ג'ונתן טרופר בוויקישיתוף אתר האינטרנט הרשמי של ג'ונתן טרופר Jonathan Tropper's personal website ג'ונתן טרופר, במסד הנתונים הקולנועיים IMDb (באנגלית) New York Times book review, This Is Where I Leave You New York Times, excerpt from This Is Where I Leave You ג'ונתן טרופר (1970-), דף שער בספרייה הלאומית Manhattanville Faculty Bio Muchnick, Jeanne (January 2010). Steigrad, Alexandra (May 2, 2012). http://www.nytimes.com/2008/10/05/nyregion/westchester/05writerwe.html?
מרדוך-זכיר-שומי השני

מרדוך-זכיר-שומי השני היה אציל בבלי, אשר שימש במשך מספר חודשים בשנת 703 לפנה"ס כמלך בבל. בתקופתו של סרגון השני מלך אשור, התקיימו מרידות בבבל, שהייתה מדינה וסאלית של אשור. באותה עת הצליח מרדוך-אפלה-אידינה השני, שהיה נסיך כשדי, למלוך בבבל במשך 12 שנים, בין השנים 710-722 לפנה"ס. בהמשך הצליח סרגון השני לגרש אותו מבבל. לאחר מותו של סרגון השני בשנת 705 לפנה"ס, עלה לשלטון בנו סנחריב, ותחילת שלטונו התאפיינה גם היא במרידות ברחבי האימפריה. מרידות אלה נוצלו גם על ידי העיר בבל למרידה. לאחר המרד בשנת 703 לפנה"ס בראשותו של מרדוך-זכיר-שומי השני, הגיע מרדוך-אפלה-אידינה השני לבבל, הוריד אותו מהשלטון ומלך בבבל, גם הוא לא לזמן רב. בהמשך אותה שנה, הצליח סנחריב לגרש גם אותו.
שחקן משנה

שחקן משנה הוא שחקן שתפקידו במחזה או בסרט משמעותי פחות מזה של השחקן הראשי, אך משמעותי יותר מתפקידי ביטים. מתוך הכרה לחשיבות העבודה מסוג זה, תעשיות התיאטרון והקולנוע מעניקות פרסים נפרדים לשחקני המשנה הטובים ביותר. תפקידיו של שחקן המשנה נעים בין תפקידי דמויות מינורית, ועד לדמויות עיקריות, ולעיתים קרובות הן דמויות מרכזיות בעלי חשיבות חיונית להתפתחות העלילה, כגון: חברו הטוב ביותר [של גיבור הסרט], מושא האהבה [של גיבור הסרט], הסיידקיק (למשל: דמותו של רובין בסדרת "באטמן"), או האנטגוניסט (למשל: הנבל). הם לפעמים, אך לא בהכרח, תפקידי אופי. בזמנים קדומים יותר, תפקידים אלו היו, לעיתים קרובות, סטריאוטיפים אתניים. בדרך כלל, שחקן המשנה לא אמור להאפיל על השחקן הראשי. הכינוי "שחקן משנה" בדרך כלל מתייחס להופעה ספציפית של שחקן; כלומר, אדם עשוי להיות שחקן משנה בסרט אחד, אך שחקן ראשי בסרט אחר. בטלוויזיה, שחקנים עם תפקידי משנה הכוללים דיאלוג (כלומר, אינם ניצבים) מועסקים בדרך כלל על בסיס יומי, ללא חוזים ארוכי טווח.
שירלי בר דיין

שירלי בר דיין (נולדה ב-1979) היא עיתונאית ספורט ישראלית המשמשת כדוברת מנהלת הליגות לכדורגל. בר דיין נולדה למשפחה יוצאת איראן. את הקריירה העיתונאית החלה בר דיין בשנת 2002 במקומון "עיתון תל אביב" מבית "ידיעות תקשורת" (כיום "ידיעות תל אביב") ככתבת ספורט. בר דיין סיקרה את קבוצות האזור על מחלקות הנוער שלהן, וערכה למשך תקופה את מדור רכילות הספורט של העיתון. בינואר 2006 הצטרפה בר דיין לסגל ערוץ הספורט ככתבת המלווה את קבוצת הכדורגל מכבי תל אביב וכשדרנית קווים במשחקי הכדורגל ששידר הערוץ. בר דיין סיקרה את המועדון גם בעידן שלאחר חילופי הבעלים במכבי תל אביב ושינוי המדיניות ביחס לתקשורת הספורט, שאילץ אותה ואת עמיתיה הכתבים להתמודד עם כך שהונהגה יד קשה בטיפול בהדלפות מתוך המועדון. ב-2009, לאחר שפרסמה ריאיון עם השחקן המודח יאניק קאמנן, שבו יצא החלוץ נגד התנהלותו של מאמן הקבוצה אבי נמני, בחר האחרון להחרים את בר דיין ולבטל מסיבת עיתונאים שבה השתתפה, ובמסיבת עיתונאים נוספת בחר להתעלם משאלה שהפנתה אליו. הגישה יחד עם מוטי פשכצקי (ב-5 לייב) את התוכנית "קבלת שבת", מגזין כדורגל לקראת משחקי השבת. בסוף 2015, לאחר עשור, סיימה את עבודתה בערוץ. בשנת 2017, חזרה בר דיין לערוץ הספורט והיא משתתפת מדי פעם כחברת פאנל בתוכנית "מגרש פתוח" אשר משודרת כל יום מ-16:00 עד 19:00. בנוסף, מגישה פעמיים בשבוע את תוכנית הרדיו של ערוץ הספורט, ״חמש באוויר״ אשר משודרת בימים א׳-ה׳ בשעות 15:00-13:00 באתר, באפליקציה ובערוץ חמש ספורט. בר דיין מרצה בקורס "תקשורת ספורט" במכללה האקדמית במכון וינגייט. שירלי בר דיין, במסד הנתונים הקולנועיים IMDb (באנגלית) ניב הדס, הגיע הזמן לתת לעיתונאיות המעולות של ערוץ הספורט לנהל אותו, באתר הארץ, 9 בינואר 2015 אורי הולנדר, שירלי בר דיין מצטרפת ל"חדשות הספורט", באתר nrg‏, 1 בדצמבר 2005 שלמה מן, גנון בליכוד, פדלון בעבודה, ואיפה הספורט?, באתר העין השביעית, 27 בינואר 2009 שלמה מן, הספורט עובד שעות נוספות בקול-ישראל, באתר העין השביעית, 2 בפברואר 2009 מוטי פשכצקי ושירלי בר דיין, ‏"חולם לשחק בקבוצת מרכז טבלה ומעלה בליגה גדולה", באתר ערוץ הספורט, 28 בדצמבר 2012 אלכסנדר כץ, ערן זהבי שבור: לאחר כמעט עשור - שירלי בר דיין עוזבת את ערוץ הספורט, באתר אייס, 21 בספטמבר 2015 "תקשורת ספורט" באתר מכון וינגייט
שייראדז

שייראדז (בפולנית: Sieradz) היא עיר מחוז בפרובינציית לודז' שבפולין, על גדת נהר ורטה, בה התקיימה עד השואה קהילה יהודית גדולה. תחילתה של שייראדז ביישוב מהמאה ה-6 לספירה. במהלך המאה ה-13 הוענקו לשייראדז זכויות אזרחיות, ובתקופה זו הייתה העיר לבירת נסיכות עצמאית. בשנת 1445 הוכתר בעיר קז'ימייז' הרביעי, מלך פולין. עד המאה ה-16 הייתה העיר מוקד מסחר חשוב, ובאמצע המאה ה-17 נפגעה כתוצאה מפלישת האימפריה השוודית, משריפות ומהצפות. בחלוקת פולין בשנת 1793 נכללה העיר בתחום פרוסיה. שייראדז הייתה מההעיירות המועטות בפולין שלא נפגעו במלחמת העולם השנייה. בסוף 1957 היה בעיר בית מלון אחד. בעקבות שיגור ספוטניק 1 התגאו בעיר בבן עירם, ארי שטרנפלד, שהיה בצוות מפתחי הלווין, והפכו את הבית שבו נולד למוזיאון. התיעוד הראשון לישיבת יהודים בעיר הוא משנת 1436, עת היה בה רחוב שנקרא "רחוב היהודים". עם זאת, כתב זכויות שניתן לעיר בשנת 1569, אשר אסר על מגורי יהודים בה, הביא לפיזור הקהילה. היישוב היהודי בשייראדז התחדש בראשית המאה ה-18, הגם שנתקל בהתנגדות קשה מצד הפולנים המקומיים, ובשנת 1822 הוגבלו מגורי היהודים בעיר לרובע נפרד וקטן. הגבלת מגורים זו בוטלה רק בשנת 1862. בסביבות שנת 1820 נבנה בית הכנסת הגדול בידי רב העיר רבי משה אהרן הלוי. במהלך מרד ינואר נגד השלטונות הרוסיים בשנות ה-60 של המאה ה-19 נטלו חלק פעיל מספר יהודים מהעיר, ובהם היו שהוגלו לסיביר או שהוצאו להורג, וכך היה גם בתחילת המאה ה-20. בין מלחמות העולם נמנו בעיר קרוב ל-3,000 יהודים, כשליש מתושביה, והתקיימה בה פעילות של המפלגות הציוניות ושל אגודת ישראל. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים, שכללו חרם על עסקיהם. ב-4 בספטמבר 1939 נכבשה העיר בידי הגרמנים, ואלו רצחו בה כעבור זמן קצר כמה עשרות יהודים, תוך שילוח כמה יהודים למחנות ריכוז בשטח גרמניה. בדצמבר 1939 גירשו הגרמנים כמה מאות יהודים מהעיר לסנדומייז'. במרץ 1940 רוכזו יהודי העיר הנותרים בגטו שהוקם בה, אשר ממנו גורשו רבים מהם כעבור זמן מה לזדונסקה וולה ולמחנות עבודה באזור פוזנן. עד תחילת 1942 נותרו בגטו שבעיר בין 1,100 ל-1,400 יהודים, ואלו נצטוו להתייצב למפקד פעמיים ביום, תוך שוד רכושם מעת לעת. באביב-קיץ 1942 הובאו לגטו שבעיר אלפי יהודים נוספים מיישובי וגטאות הסביבה. ב-22 באוגוסט 1942 פשטו על הגטו שבעיר שוטרים גרמנים, וריכזו את כל יושביו במנזר סמוך, תוך ירי במסתתרים, בחולים ובקשישים. לאחר שלושה ימים בהם נכלאו במבנה, שולחו באלימות רבה קרוב ל-4,500 היהודים מהגטו למחנה ההשמדה חלמנו, ו-184 יהודים שעברו סלקציה הועברו לגטו לודז'. לאחר השואה לא נותרו בעיר יהודים, אולם בית הקברות היהודי נותר על תילו ולא נחרב. מדיה וקבצים בנושא שייראדז בוויקישיתוף אתר האינטרנט הרשמי של שייראדז שייראדז באתר מרכז מורשת יהדות פולין שיירדז (Sieradz), באנציקלופדיה של הגטאות, באתר יד ושם "שייראדז", באתר השטעטל הווירטואלי "שייראדז", באתר JewishGen (באנגלית) אוולין צגנהאגן ומרטין דין, שייראדז, אנציקלופדיה של המחנות והגטאות (כרך II, חלק A, עמ' 101–103), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) שייראדז, באתר אנציקלופדיה בריטניקה (באנגלית) שייראדז (פולין), דף שער בספרייה הלאומית ש.ל. שניידרמן, פרופ' שטרנפלד - מבוני הירח, דבר, 1 בדצמבר 1957 אני מתעניין בכל דבר יהודי, למרחב, 16 ביולי 1964
אד הוק

אָד הוֹק (מלטינית: Ad hoc; מילולית: "לצורך כך", "לעניין זה") הוא כינוי להחלטות, לפעילות ולמעשים נקודתיים שנעשו כדי לתת מענה לצורך מסוים ומוגדר (ולא כללי). וַעדת אד הוק היא ועדת-שעה, ובגמר פעילותה היא מתפזרת. לעיתים מוקמים אד הוק ארגונים ומשלחות, הנדרשים לטפל בסוגיה לאומית או בינלאומית. לעיתים משתמשים בצירוף ככינוי להחלטות שהתקבלו (או מעשים שנעשו) בחופזה, ללא שקילה מעמיקה של הנסיבות – או כפתרונות זמניים ומאולתרים. הצירוף עשוי לתאר את הפועל: "הוועדה הוקמה אד הוק" (כלומר: הוועדה הוקמה לפי צורך השעה או לפי צו השעה). "השערת אד הוק" היא הנחה בלתי-מוכחת אשר נוסחה במיוחד כדי לפצות על תאוריה מדעית שהתוצאות האמפיריות (ניסיוניות) דווקא סותרות את ניבוייֶהָ (ולכן היא עלולה להיזנח). ואולם ככל שתאוריה מדעית מתבססת על השערות אד הוק ועל טיעונים בלתי מוכחים (ש"מחפים" על פערים בין תחזיותיה למציאות), כך גדלות הספקנות כלפיה ומורכבותהּ. לא כל השערת אד הוק שגויה בהכרֵחַ, ויש שהשערות אלה הוכחו כנכונות שנים לאחר שהונחו; כאלה היו השערתו של מקס פלאנק אשר הניחה את הבסיס לפיזיקה הקוונטית והשערתו של אלברט איינשטיין בדבר קיום הקבוע הקוסמולוגי. אד הוק (תוכנה) שום סקוטי אמיתי עולם רדוף שדים אַד הוֹק, באתר האקדמיה ללשון העברית דוגמה לוועדת אד-הוק במסגרת ההסתדרות הרפואית לישראל ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
שירווינטוס

המונח "שירווינט" מפנה לכאן. לערך העוסק בעיירה בליטא ששמה היידי הוא ניישטאט-שירווינט, ראו קודירקוס נאומייסטיס. שירווינטוס (בליטאית: ‏Širvintos‏Ⓘ‏; בפולנית: Szyrwinty, שירווינטי; ביידיש: שירווינט) היא בירת מחוז משנה שירווינטוס שבמחוז וילנה בליטא, כ-50 ק"מ צפונית מערבית לווילנה. העיר שוכנת על גדות נהר שירווינטה. שירווינטוס נזכרת מהמאה ה-14. באמצע המאה ה-16 נבנתה בה כנסייה ראשונה. במהלך המלחמה הפולנית-סובייטית בשנת 1920 נקבע היישוב בסמוך לגבול הרפובליקה הפולנית השנייה. בשנת 1951 הוענקו ליישוב זכויות עיר. בשנת 1897 נמנו בעיר 1,413 יהודים. בין מלחמות העולם נמנו בעיר כ-700 יהודים, כשליש מתושביה, והתקיימה בה פעילות ציונית, שכללה בית ספר עברי ותנועות נוער ציוניות. עם סיפוח ליטא לברית המועצות בשנת 1940 נאסרה פעילות זו. בסוף יוני 1941, תחילת מבצע ברברוסה, נכבשה העיר בידי הגרמנים, ואלו העלו באש את בתי הכנסת בה, תוך חילול ספרי התורה שבהם. לאחר מכן, תפסו את השליטה בעיר ליטאים לאומנים, אשר הוציאו להורג יהודים מהעיר שהואשמו בקומוניזם, והטילו על יתר היהודים עבודות כפייה, תוך רצח עשרות מהם. בסוף אוגוסט 1941 רוכזו יהודי העיר בגטו קטן שהוקם בה, בו שדדו הליטאים את רכושם מעת לעת. ב-18 בספטמבר 1941 נרצחו ביער פיבוניה (Pivonija) כל יושבי הגטו שבעיר. לאחר מכן, נקבע בכניסה לעיר שלט רשמי המציין כי שירווינטוס "נקייה מיהודים". מדיה וקבצים בנושא שירווינטוס בוויקישיתוף אתר האינטרנט הרשמי של שירווינטוס שירווינט (Širvintos), באנציקלופדיה של הגטאות, באתר יד ושם "שירווינטוס", באתר JewishGen (באנגלית) אלכסנדר קרוגלוב (רו'), שירווינטוס, אנציקלופדיה של המחנות והגטאות (כרך II, חלק B, עמ' 1122–1123), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) על הקהילה היהודית בשירווינטוס לפני השואה ובמהלכה, באתר יד ושם רצח יהודי אוקמרגה (וילקומיר) ויהודי היישובים בסביבה, כולל שירווינטוס, ביער פיבוניה, באתר יד ושם (באנגלית)
מתחם בוש

מתחם בוש (באנגלית: Bush compound), המכונה גם ווקרז פוינט (באנגלית: Walker’s Point), הוא בית הקיץ של משפחת בוש. הנכס נמצא בבעלות המשפחה כבר למעלה ממאה שנה, והוא ממוקם לחופי דרום מדינת מיין על לשון יבשה סלעית הפורץ אל האוקיינוס האטלנטי. היות שהמקום משמש כמקום מגורים של נשיא לשעבר, ג'ורג' בוש (הבן) (במקום התגורר גם הנשיא לשעבר ג'ורג' בוש (האב) עד לפטירתו ב-2018), המתחם מאובטח דרך קבע על ידי אנשי השירות החשאי של ארצות הברית. מתחם בוש נרכש כבר במהלך המאה ה-19 על ידי דייוויד דייוויס ווקר, סבא רבא של דורותי ווקר רעייתו של פרסקוט בוש, אבי השושלת הפוליטית של משפחת בוש. במהלך שנת 1902, נבנו במתחם שתי אחוזות גדולות, האחת שימשה את דייוויס דייוויד ווקר והשנייה את בנו הבכור ג'ורג' הרברט ווקר, סבו של פרסקוט בוש. עם השנים המקום ניזוק, המבנים נהרסו, ובמקומם נבנתה אחוזה גדולה חדשה. בשנת 1921, פרסקוט בוש נישא לדורותי ווקר בחתונה שנערכה במתחם בוש. בשנים הבאות נולדו לזוג חמישה ילדים, לרבות ג'ורג' הרברט ווקר בוש (לימים נשיא ארצות הברית ה-41), אשר העביר במקום את מרבית שנות ילדותו. במהלך שנות ה-50 של המאה ה-20 הנכס העביר בעלות בין כמה מבני המשפחה, ולבסוף בשנת 1977, המתחם הועבר לרשותו של ג'ורג' הרברט ווקר בוש, אשר קבע במקום את בית הקיץ שלו. באותן השנים חיה המשפחה (לרבות הבנים ג'ורג' וג'ב) בטקסס, ומדי קיץ היו בני המשפחה עוזבים את הדרום האמריקני החם לטובת מתחם בוש. המקום שימש את המשפחה גם לצורך ארוחות חג, חתונות ואירועים משפחתיים אחרים. בתקופת נשיאותיהם של ג'ורג' הרברט ווקר בוש ובנו ג'ורג' ווקר בוש, הם היו נוהגים לעיתים קרובות לצאת מוושינגטון הבירה העמוסה לטובת שהייה במתחם בוש השקט והמרוחק. מאחר שהם היו נהגים לעשות זאת בעיקר בעת הקיץ, המקום כונה לא פעם "הבית הלבן הקייצי" (Summer White House). בעקבות סופה חזקה שפקדה באוקטובר 1991 את חופי צפון מזרח ארצות הברית, המתחם ניזוק באופן משמעותי. עקב כך המקום עבר שיפוץ מקיף אשר עלותו נאמדה בכ-300,000 עד 400,000 דולר. במהלך שנת 2015, החל ג'ב בוש, בנו של ג'ורג' הרברט ווקר בוש, לבנות לצד האחוזה שבמתחם מבנה נוסף, מבנה אשר ישמש כבית הקיץ שלו. לאורך השנים שימש לא פעם מתחם בוש כמקום בו אירחו הנשיאים בוש האב ובוש הבן מנהיגים זרים. בין השאר אפשר לציין את: ראש ממשלת בריטניה ג'ון מייג'ור, בשנת 1991 ראש ממשלת קנדה בריאן מלרוני, בשנת 1991 ראש ממשלת ישראל יצחק רבין, בשנת 1992 נשיא רוסיה ולדימיר פוטין, בשנת 2007 נשיא צרפת, ניקולא סרקוזי, בשנת 2007 מתחם קנדי "Bush family compound in Kennebunkport is campaign gold", Portland Press Herald "3-Story Waves Heavily Damage Bush Vacation Compound in Southern Maine". The New York Times. November 1, 1991. Retrieved 2008-05-08. "New cottage at Maine compound for Jeb Bush". The Boston Globe. May 23, 2015. Retrieved 2015-06-30.
הארמייה הראשונה (בריטניה)

הארמייה הראשונה של הצבא הבריטי הייתה ארמייה בריטית שפעלה במלחמת העולם הראשונה, ולאחר מכן פעלה במלחמת העולם השנייה. ב-26 בדצמבר 1914 הורחבו גייסות חיל המשלוח הבריטי לשתי ארמיות, ודאגלס הייג מונה למפקד הארמייה הראשונה. הארמייה לחמה בקרבות ברכס וימי, בקרב אראס, בבלימת מתקפת האביב הגרמנית, ובמתקפת מאה הימים. הארמייה הוקמה ביולי 1942 לצורך מבצע לפיד, והפכה למבצעית ב-9 בנובמבר 1942. הארמייה שכללה את הקורפוסים הבריטיים ה-5 וה-9, ואת הקורפוס האמריקני ה-2, ואת הקורפוס הצרפתי ה-19, החלה בהתקדמות לעבר תוניסיה. הארמייה לחמה במערכה בתוניסיה, ולאחר כניעת כוחות מדינות הציר במאי 1943 פורקה הארמייה. גנרל דאגלס הייג (1914 - 1915) גנרל הנרי רולינסון (1915 - 1916) גנרל צ'ארלס קרמייקל מונרו (1916) גנרל הנרי הורן (1916 - 1918) לוטננט גנרל אדמונד שרייבר (יולי 1942 - אוגוסט 1942) לוטננט גנרל קנת' אנדרסון (אוגוסט 1942 - יולי 1943) החזית המערבית במלחמת העולם הראשונה מבצע לפיד הארמייה הבריטית הראשונה במלחמת העולם הראשונה (באנגלית).
הנפשות CSS

הנפשות CSS (באנגלית: CSS animation) הוא מודול בגיליונות סגנון מדורגים (CSS), המאפשר הנפשות של אלמנטי HTML, באמצעות שינוי של תכונות עיצוב (property) שלהם, על ידי שימוש בkeyframes@ שמגדיר את השינויים המתבצעים, והוספת התכונה animation שמגדיר את אורך השינוי ותכונות נוספות לאלמנט המונפש. על אף היות המודול במעמד טיוטה, הוא נתמך כמעט בכל הדפדפנים המודרניים. על אף השימוש ארוך השנים בפסאודו-מחלקה :hover" כדי ליצור הנפשות בסיסיות, הרחבות של טכנולוגיית CSS לתחום ההנפשות הייתה מזערית עד תום העשור הראשון של שנות ה-2000. בשנת 2007 הכריזו מפתחי מנוע WebKit על כוונתם לכלול במנוע ה-CSS שלהם הנפשות, מעברים חלקים (transitions) וטרנספורמציות (transforms), ובפברואר 2009 הודיעו על מימוש בפועל של תכונות אלו. עם הזמן הפכו הנפשות CSS לתכונה רשמית של CSS3, הטיוטה הרשמית המפותחת על ידי ארגון World Wide Web Consortium. נכון לדצמבר 2015, כל הדפדפנים הנפוצים, וביניהם: פיירפוקס, גוגל כרום, אינטרנט אקספלורר, מיקרוסופט אדג', כמו גם כל דפדפני המובייל (דפדפנים לסמארטפונים וטאבלטים, בעיקר) פרט לאופרה, כוללים תמיכה מלאה בהנפשות CSS. כבר בשלבים הראשונים של פיתוח הנפשות CSS היו גורמים שהביעו ספק לגבי נחיצותן והסבירות שיחליפו הנפשות מבוססות אדובי פלאש או JavaScript. אך למרות כל אלו, להנפשות CSS מספר יתרונות משמעותיים על ההנפשות המבוססות JavaScript, שהיו נפוצות מאוד בעבר (רבות בזכות תשתיות JavaScript כדוגמת jQuery): ביצועים טובים יותר, הנובעים משימוש בהאצת חומרה על ידי הדפדפנים השונים. תחביר פשוט יותר, גם עבור הנפשות מורכבות. אפשרות להפעלת הנפשות גם עם פסאודו-אלמנטים, שאינם נגישים באמצעות JavaScript. אפשרות להפעלת הנפשות בקלות, ללא צורך בהגדרה מחדש של מאפיינים לאורך האנימציה. לגבי ערכי צבע, לדוגמה, ניתן גם להגדירם כשמות צבעים במקום ערכיהם. ההצעה הראשונית של חברת אפל CSS Animations Level 1, W3C Working Draft, 11 October 2018, אתר W3C, ‏11 באוקטובר 2018 (באנגלית) CSS animations, באתר MDN Web Docs אוסף דוגמאות של אנימציות CSS3 (בעברית) CSS at-rule: @keyframes, caniuse.com (באנגלית) Kim, Arnold (2009-02-06), CSS Animation Coming to Safari, Already in iPhone. Less Dependence on Flash?, MacRumors.com Palmer, Robert (2009-02-06), CSS Animation to replace need for Flash in MobileSafari? Not likely, The Unofficial Apple Weblog Ferrari, Vincent (2009-02-09), CSS Animations: A Flash Substitute?, Apple Thoughts Snook, Jonathan (2007-10-31), CSS Animations in Safari, Snook.ca